Kergejõustiklased püüavad Eesti meistrivõistlustel MM-pääsmeid
#000001
Rasmus Mägi (TÜASK), kellel on MM-i pilet juba olemas, tuleb üle pika aja Eestis starti oma põhialal 400 m tõkkejooksus. Tegemist on Mägi hooaja kolmanda stardiga.
#000004
Sel hooajal 100 m jooksu Eesti rekordi enda nimele võtnud Karl Erik Nazarov (Audentese SK) tuleb head aega jahtima nii 100 m kui 200 m jooksus.
#000006
Naiste 100 m tõkkejooksus võib oodata tulist heitlust Diana Suumanni (TÜASK), Kreete Verlini (SK Fortis) ja Anna Maria Millendi (Audentese SK) vahel. Kõik kolm on sel suvel juba oma isiklikke rekordeid parandanud ning Millend, kes valmistub U20 vanuseklassi Euroopa meistrivõistlusteks, uuendas ka oma vanuseklassi Eesti rekordit. Verlinit näeme stardis ka 100 m ja 200 m jooksus.
#000007
Peale väikest vigastuspausi on jooksurajal tagasi Õilme Võro (Võru KJK Lõunalõvi), kes tuleb starti 100 m sprindidistantsil. Talle soovib konkurentsi pakkuda U23 EM-il kiireid aegu jooksnud trennikaaslane Ann Marii Kivikas (Pärnu SK Altius), kes teeb kaasa 100 m ja 200 m sprindis.
#000008
Eelmisel aastal mitmel korral Eesti rekordeid parandanud Jekaterina Mirotvortseva (KJK Kalev-Sillamäe) teeb Eesti meistrivõistlustel 10 000 m käimises oma selle hooaja avastardi.
#000012
Kõik 2023. aasta kergejõustiku Eesti meistrivõistlused on pühendatud Eesti Olümpiakomitee 100. sünnipäevale. Võistlusel esikolmikusse jõudnud sportlased teenivad EOK 100 erikujundusega Eesti meistrivõistluste medalid.
#000018
Võistluste algus Kadrioru staadionil laupäeval, 29. juulil kell 14:45 ja pühapäeval, 30. juulil kell 14:15.AJAKAVA – muudetud 27.07!OSALEJATE NIMEKIRI
#000019
NB! Oluline info pealtvaatajatele, treeneritele ja sportlastele:
#000020
Autoga tulijatel palume kasutada Roheline aas 24 parklat. Laupäeval on alates kella 15:00-st parkimine tasuta ning pühapäeval terve päev tasuta.PS! Kadrioru pargis toimub samaagselt SUME Festival, seega parkimiskohtade arv võib olla piiratud.
Palume arvestada, et Kadrioru staadionil on pooleli elektritööd, mistõttu on pealtvaatajatele avatud ainult peatribüün ning staadioni ümber liikumine võib olla piiratud.
#000021
Võistluste tulemusi saab jälgida EKJL kodulehel ja Sportity äpis (parool: emv23).
#000022
Piletid on müügil Piletitaskus ja võistlustel kohapeal.Võistluste päevapileti hind on 15€, sooduspilet 10€ (õpilased, üliõpilased, pensionärid). Lastele kuni 7 a (k.a) sissepääs tasuta.
#000023